Document ID: 32013D0753

DECIZIA DE PUNERE ÎN APLICARE A COMISIEI
din 11 decembrie 2013
de modificare a Deciziei 2012/226/UE privind al doilea set de obiective de siguranță comune în ceea ce privește sistemul feroviar
[notificată cu numărul C(2013) 8780]
(Text cu relevanță pentru SEE)
(2013/753/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 2004/49/CE a Parlamentului European și a Consiliului din 29 aprilie 2004 privind siguranța căilor ferate comunitare și de modificare a Directivei 95/18/CE a Consiliului privind acordarea de licențe întreprinderilor feroviare și a Directivei 2001/14/CE privind repartizarea capacităților de infrastructură feroviară și perceperea de tarife pentru utilizarea infrastructurii feroviare și certificarea siguranței (Directiva privind siguranța feroviară) (1), în special articolul 7 alineatul (3) al doilea paragraf,
întrucât:
(1)
Comisia a acordat Agenției Europene a Căilor Ferate (denumită în continuare „agenția”) un mandat în conformitate cu Directiva 2004/49/CE pentru a elabora un proiect privind obiectivele de siguranță comune („OSC”) și proiectul conex privind metodele de siguranță comune pentru perioada 2011-2015. După evaluarea anuală din 2013, agenția a formulat recomandarea sa în atenția Comisiei în vederea modificării celui de al doilea set de proiecte privind OSC, conform prevederilor Deciziei 2012/226/UE a Comisiei din 23 aprilie 2012 privind al doilea set de obiective de siguranță comune în ceea ce privește sistemul feroviar (2). Prezenta decizie se bazează pe recomandarea agenției.
(2)
Din cauza lipsei unor date naționale coerente, valorile naționale de referință („VNR”) pentru Bulgaria, România și Slovacia în ceea ce privește anumite categorii de riscuri individuale au fost stabilite inițial fie utilizând date care nu erau în întregime coerente, din 2004-2006, fie pe baza VNR din alte state membre. În prezent, este posibilă recalcularea în mod coerent a VNR pentru aceste categorii și, prin urmare, VNR inițiale din tabelele anexate ar trebui înlocuite.
(3)
Croația a aderat la Uniunea Europeană la 1 iulie 2013. Pentru a identifica din punct de vedere cantitativ performanțele de siguranță actuale ale sistemelor feroviare din Croația, VNR au fost calculate prin metoda utilizată pentru alte state membre. Aceste VNR ar trebui incluse în anexa la Decizia 2012/226/UE.
(4)
Prin urmare, Decizia 2012/226/UE ar trebui modificată în mod corespunzător.
(5)
Măsurile prevăzute în prezenta decizie sunt conforme cu avizul comitetului menționat la articolul 27 alineatul (1) din Directiva 2004/49/CE,
ADOPTĂ PREZENTA DECIZIE:
Articolul 1
Secțiunea 1 „Valorile naționale de referință (VNR)” din anexa la Decizia 2012/226/UE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 11 decembrie 2013.

Labels: 8
18
15